[εφ ιερ]εω σαραπιωνος [τ]ου δ[ιοσκουριδου αρχοντες] [ειπ]αν επειδη δια τας των καιρων περι[σ]τασεις β[αρεως] [απ]ορων και θλιβομενος ο δημος εν τη[ι] μεγιστ[ηι καθεστ]η[κ]εν δυσελπιστιαι και μαλιστα παντων ηγω[νια]κε υπερ του περιβολου της πολεως των μεν δια την απ[ο]ριαν εκλελοιποτων την πολιν των δε δια την γενομενη[ν] [λοι]μικην περιστασιν και τας αρρωστιας μη δυναμενων [φυ]λασσειν την πατριδα και δια ταυτα ενβριθεστερας κ[αι] μειζονος φυλακης προσδεομενος οιεται δειν καταστ[ησ]αι τινας τους αφηγησομενους και φυλαξοντας τους ε[πι]καιροτατους της πολεως τοπους δεδοχθαι τη[ι] βουληι και τωι δημωι ελεσθαι ηγεμονας εκ παντων των πολειτων ηδη δυο οιτινες καταγραψουσιν ανδρ[ας] επιλεκτους τεσσαρακοντα τους εφημερευσοντα[ς] [ε]πι των πυλων και παρακοιτησοντας τας νυκτας κ[αι] εφοδευσοντας την πολιν εως αν βελτ[ε]ιονα καταστασιν παραγενηθεις ο δημος και διαφυγων τους πε[ρι]εστωτας κινδυνους αποδω τας αξιας χαριτας τοι[ς] θεοις τους δε αιρεθεντας ηγεμονας εξουσιαν εχειν αναγκαζειν και ζημιουν εκαστης ημερας αργυροις δεκ[α] [κ]αι πρασειν τους απακτουντας τροπον ον αν δυνωνται [α]ζημιους οντας και ανυποδικους δοθηναι δε αυτοις υπο του δημου κα[ι] εις απαρχην και συνοδον χρυσους [τ]εσσαρας παραπραθηναι δε αυτοις υπο των αρχοντων [ε]ν τω λιμενι τωι εφ ιερεω αριστοφανου ειρεθησαν απολλους νικηρατου ποσειδωνιος γεροντος. εφ ιερεω θεοφιλου του νουμηνιου αρχοντες ειπαν. επε[ι]δη αιρεθεντες υπο του δημου ηγεμονες κατα ψηφισμα εφ ιερεω σαραπιωνος του διοσκουριδου απολλους νικηρατου και ποσειδωνιος γεροντος και καταγραψαντες ανδρας επιλεκτους τεσσαρακοντα και πασαν εισενεγκαμενοι φιλοπονιαν εφημερευοντες επι των πυλων και τας νυκτας παρ[α]κοιτουντες και εφοδευοντες διεφυλαξαν τ[ην πο]λ[ιν εω]ς του αποκατασταθηνα[ι] τον δημον εις βελτ[ε]ιονας ελπιδας και δοθεν εαυτοι[ς] εις απαρχην παρα της πο[λ]εω[ς] αυξησαντες καθ εκα[σ]τον ενιαυτον θυουσιν υπερ τη[ς] του δημου σωτηρια[ς] μητρι θεων και διοσκοροις δεδοχθαι τηι βουληι κα[ι] τωι δημωι επαινεσαι μεν επι τουτοις τους ηγεμονας και τους επιλεκτου[ς αν]αγραψαι δε [τ]α τε ψηφισματα κ[αι] τα ονοματα αυτων ε[ι]ς τελαμωνα λευκου λιθου και αναθειναι εν ωι αν προαιρωνται τοπωι ινα και οι λο[ι]ποι ειδοτες την ευχαριστιαν του δημου φιλοτιμοτεροι γεινωνται εις το διαφυλασσειν την πατριδα. απολλους νικηρατου ποσειδωνιος γεροντος ηραιων αρτεμιδωρου νουμηνιος νουμηνιου διοσκουριδης ηρωνυμου δημητριος γεροντος μηνις αρτεμιδωρου αντικρατης ευδοξου τιμοκλης αριστομαχου νουμηνιος μονιμου διονυσιος διογενου διονυσιος δημητριου μηνις απολλοδωρου νουμηνιος ειρανιχου δημητριος εκαταιου γλαυκιας στρατωνος διοσκουριδης σωκρατου παυσιμαχος πολυφημου απολλοδωρος ηραιωνος μενισκος σκυμνου νουμηνιος νουμηνιου χαιρημων ευκρατου του θεοφιλου ηφαιστιων διονυσιου τριακαδας δοκιμου απολλωνιος υγιαινοντος εστιαιος αριστειδου ηδυλος θεοφανιου.
Scythia Minor — Tomis (Constanța) — ca. 100 BC
 ca. 100 BC